wickkiey/tamil-wikipedia-chunked huggingface dataset:
# நாராயண் கோபால்

**நாராயண் கோபால் குரு ஆச்சார்யா** (அக்டோபர் 4, 1939 - டிசம்பர் 5, 1990), தொழில் ரீதியாக **நாராயண் கோபால்** மற்றும் **என்.கோபால்** என அழைக்கப்படும் ஒரு பிரபல பாடகர் மற்றும் நேபாளி இசையமைப்பாளர் ஆவார். (நேபாளத்தின் மிக முக்கியமான கலாச்சார சின்னங்களில் ஒன்றாகக் கருதப்படும் இவர் நேபாளத்தில் "ஸ்வர் சாம்ராட்" என்று குறிப்பிடப்படுகிறார்.. அவரது பாடியுள்ள ஏராளமான சோகப் பாடல்களால் அவர் "சோக அரசர்" என்றும் அழைக்கப்படுகிறார். அவர் நேபாள மொழியிலும் பாடியுள்ளார்.  
அவரது குரல் வளத்தின் காரணமாக அவர் அனைத்துவகை நேபாளப் பாடல்களையும் பாடக்கூடியவராக இருந்தார். பெரும்பாலும், அவரது பாடல்களில் சித்தார், ஆர்மோனியம் மற்றும் புல்லாங்குழல் ஆகியவை உடன் இணந்திருந்தன. 1950 கள் முதல் 70 கள் வரை இசை இயக்குநராக இருந்த இவர் முதல் தலைமுறையைச் சார்ந்த தொழில்முறை நேபாளிப் பாடகர் ஆவார்.. இவரது பாடல்கள் நாடு முழுவதும் பல திரைப்படங்கள் மற்றும் நாடகங்களில் காட்சிப்படுத்தப்பட்டுள்ளன.  
நாராயண் கோபால் தனது வாழ்நாளில் 137 பாடல்களைப் பாடியுள்ளார், அவரது முதல் பாடலுக்கு அவரது நண்பர் பிரேம் தோஜ் பிரதான் மற்றும் அவரது ஆசிரியர் மாணிக் ரத்னா ஆகிய இருவரும் சேர்ந்து இசையமைத்தனர். கோபால் 20 ஆம் நூற்றாண்டின் மிகவும் பிரபலமான மற்றும் செல்வாக்குமிக்க இசைக்கலைஞர்களில் ஒருவர். கோபால் அவரது வாழ்நாளில் பல விருதுகளைப் பெற்றுள்ளார்.
# நாராயண் கோபால்

## தனிப்பட்ட வாழ்க்கை

நாராயண் கோபால் குரு ஆச்சார்யா [[காட்மாண்டு|காத்மாண்டுவில் உள்ள கிலகல்டோலில் ஒரு நேவார் குடும்பத்தில் 1939 அக்டோபர் 4 அன்று, ஆஷா கோபால் குரு ஆச்சார்யா (தந்தை) மற்றும் ராம் தேவி குரு ஆச்சார்யா (தாய்) ஆகியோருக்கு பிறந்தார். அவருக்கு ஆறு சகோதரர்களும் நான்கு சகோதரிகளும் இருந்தனர். அவரது உடன்பிறப்புகளின் பெயர் மனோகர் கோபால் குரு ஆச்சார்யா, நந்தா கோபால் குரு ஆச்சார்யா, இராம் கோபால் குரு ஆச்சார்யா, இலட்சுமண் கோபால் குரு ஆச்சார்யா மற்றும் சாந்தி குரு ஆச்சார்யா என்பதாகும்.  
2016 ஆம் ஆண்டு பள்ளி விடுப்பு சான்றிதழை (எஸ்.எல்.சி) முடித்தார்.பின்னர் திரி-சந்திரா கல்லூரியில் மனிதநேயத்தில் இளங்கலைப் பட்டம் பெற்றார். பரோடா மகாராஜா சாயாஜிராவ் பல்கலைக்கழகத்தில் இந்திய பாரம்பரிய இசையினைக் கற்க இந்தியா வந்தார். ஆனால் படிப்பை முடிக்காமல் நேபாளத்திற்குத் திரும்பினார். அவர் 1971 இல் பெமலா லாமாவை மணந்தார்.
# நாராயண் கோபால்

## ஆரம்ப கால வாழ்க்கை

அவரது குரல் திறனை முதலில் அருகிலுள்ள பியுகா டோலில் வசிக்கும் அவரது ஆசிரியர் “மாணிக் ரத்னா ஸ்தாபித்” மற்றும் பேடா சிங் டோலில் வசிக்கும் பிரேம் தோஜ் பிரதான் ஆகியோர் அங்கீகரித்தனர். மூன்று நண்பர்களும் மாணிக் ரத்னாவின் வீட்டில் ஒன்றாக இந்தி பாடல்களைப் பாடுவார்கள், இவர்களுடன் அவரது மாமா சித்தி ரத்னா ஸ்தாபித்தும் இசைக்கருவிகளை இசைப்பது அந்த இடம் ஒரு இசைப் பள்ளியைப் போலவே மாறியது. பள்ளி விடுப்பு சான்றிதழ் தேர்வுகள் முடிந்ததும், பிரேம் தோஜ் பிரதான் குரல் சோதனைக்காக கோபாலை நேபாளத்தின் வானொலி நிலையத்திற்கு அழைத்துச் சென்றார். டாக்டர் ராம் மேன் திரிசத் எழுதி, பிரேம் தோஜ் பிரதான் இசையமைத்த "பஞ்சி கோ பங்கா மா தார்தி கோ தியோ" என்ற பாடலை அவர் பாடினார். குரல் சோதனையில் கோபால் முதல் முயற்சியிலேயே தேர்ச்சி பெற்றார். நாராயண் கோபாலின் முதல் பொது இசை நிகழ்ச்சி திரி சந்திரா கல்லூரியின் 40 வது ஆண்டுவிழாவின் போது நடந்தது, அதில் அவர் தபேலா வாசித்தார்.
# நாராயண் கோபால்

## திரைப்பட வரலாறு

நாராயண் கோபால் அதிகாமாகத் திரைப்படங்களில் பாடுவதில்லை, ஆனால் அவர் பாடும்போது அந்தப்படம் ஒரு மிகப்பெரிய வெற்றிப் படமாக மாறும்.
# இந்தோனேசியாவின் தேசிய அருங்காட்சியகம்

**இந்தோனேசியாவின் தேசிய அருங்காட்சியகம்**, **(National Museum of Indonesia**) ஒரு தொல்பொருள், வரலாற்று, இனவியல் மற்றும் புவியியல் அருங்காட்சியகம் ஆகும், இது மத்திய ஜகார்த்தாவின் ஜலான் மேதன் மெர்டேகா பராட்டில் அமைந்துள்ளது, இது மெர்டேகா சதுக்கத்தின் மேற்குப் பகுதியில் உள்ளது. **இங்குள்ள யானைக் கட்டிடம்** பிரபலமாக அறியப்படுகிறது. யானை சிலைக்குப் பிறகு அதன் முன்னணியில். அதன் பரந்த தொகுப்புகள் இந்தோனேசியாவின் அனைத்து பிரதேசங்களையும் கிட்டத்தட்ட அதன் வரலாற்றையும் உள்ளடக்கியது. இந்தோனேசியாவின் பாரம்பரியத்தை இரண்டு நூற்றாண்டுகளாக பாதுகாக்க இந்த அருங்காட்சியகம் முயன்றது.  
இந்த அருங்காட்சியகம் இந்தோனேசியாவின் மிக முழுமையான மற்றும் சிறந்த ஒன்றாக கருதப்படுகிறது, அத்துடன் தென்கிழக்கு ஆசியாவின் மிகச்சிறந்த அருங்காட்சியகமாகவும் கருதப்படுகிறது. வரலாற்றுக்கு முந்தைய கலைப்பொருட்கள், தொல்பொருள், நாணயவியல், மட்பாண்டங்கள், இனவியல், வரலாறு மற்றும் புவியியல் சேகரிப்புகள் வரையிலான சுமார் 141,000 பொருட்களை இந்த அருங்காட்சியகம் பாதுகாத்துள்ளது. இது பண்டைய ஜாவா மற்றும் சுமத்ராவின் கிளாசிக்கல் இந்து-பௌத்த காலத்தின் கல் சிலைகளின் விரிவான தொகுப்புகளையும், ஆசிய மட்பாண்டங்களின் விரிவான தொகுப்புகளையும் கொண்டுள்ளது.
# இந்தோனேசியாவின் தேசிய அருங்காட்சியகம்

## வரலாறு

இந்த அருங்காட்சியகம் அதிகாரப்பூர்வமாக 1868 இல் திறக்கப்பட்டது. மற்றும் பிரபலமாக *கெதுங் கஜா* (யானைக் கட்டிடம்) அல்லது சில நேரங்களில் *கெதுங் அர்கா* (சிலைகளின் வீடு) என்றும் அழைக்கப்படுகிறது. முன் முற்றத்தில் இருந்த வெண்கல யானை சிலை காரணமாக இது *கெதுங் கஜா* என்று அழைக்கப்பட்டது. இச் சிலை, 1871 ஆம் ஆண்டில் சியாமின் மன்னர் சுலலாங்கொர்ன் படேவியாவுக்கு கொடுத்த பரிசு ஆகும். வெவ்வேறு காலகட்டங்களில் இருந்து பல்வேறு வகையான சிலைகள் இங்கு காட்சிக்கு வைக்கப்பட்டுள்ளதால் இது *கெதுங் ஆர்கா* என்றும் அழைக்கப்பட்டது.  
1931 ஆம் ஆண்டில், அருங்காட்சியகத்தின் தொகுப்புகள் பாரிஸில் நடந்த உலக கலாச்சார கண்காட்சியில் காட்டப்பட்டன. துரதிர்ஷ்டவசமாக, கண்காட்சி மண்டபத்தில் ஏற்பட்ட தீ, டச்சு ஈஸ்ட் இண்டீஸின் கண்காட்சி பெவிலியனை இடித்து, பெரும்பாலான பொருட்களை அழித்தது. அருங்காட்சியகம், காப்பீட்டு பணத்தை இழப்பீடாகப் பெற்றது, அடுத்த ஆண்டு இந்த நிதிகள் பழைய மட்பாண்ட அறை, வெண்கல அறை மற்றும் இரண்டாவது மாடியில் அமைந்துள்ள இரு புதையல் அறைகளையும் கட்ட பயன்படுத்தப்பட்டன.
# இந்தோனேசியாவின் தேசிய அருங்காட்சியகம்

## தொகுப்புக்கள்

இந்த அருங்காட்சியகத்தில் 61,600 வரலாற்றுக்கு முந்தைய மற்றும் மானுடவியல் கலைப்பொருட்கள் மற்றும் இந்தோனேசியா மற்றும் ஆசியா முழுவதிலும் இருந்து 5,000 தொல்பொருள் கலைப்பொருட்கள் உள்ளன. இந்தோனேசியாவில் இந்த வகையான அருங்காட்சியக பொருட்கள் மிகவும் மதிப்பு வாய்ந்தது. மேலும், இங்குள்ள சேகரிப்புகள் மிகவும் முழுமையானதாகவும், மிகச் சிறந்தவையாகவும் உள்ளது. மற்றும் தென்கிழக்கு ஆசியாவில் இந்த அருங்காட்சியகம் மிகச் சிறந்த ஒன்றாக கருதப்படுகிறது.  
இந்த அருங்காட்சியகத்தில் பண்டைய ஜாவா மற்றும் சுமத்ராவின் கிளாசிக்கல் இந்து-பௌத்த காலத்தின் கல் சிலைகளின் விரிவான தொகுப்புகள் உள்ளன, இது இந்தோனேசிய இனவியல் கலைப்பொருட்களின் மிகவும் மாறுபட்ட சேகரிப்பின் முப்பரிமாணமாகவும் மற்றும் ஆசிய மட்பாண்டங்களின் விரிவான தொகுப்புகள் நிறைந்ததாகவும் உள்ளது.
# இந்தோனேசியாவின் தேசிய அருங்காட்சியகம்

## கெதுங் கஜா (பழைய பிரிவு)

இந்த அருங்காட்சியகத்தில், கெதுங் கஜா எனப்படும் யானை கட்டிடம் தெற்கு திசையில் அமைந்துள்ளது. அல்லது நுழைவாயிலிலிருந்து இடதுபுறம் உள்ளது. இது பழைய பிரிவு மற்றும் அசல் அருங்காட்சியக அமைப்பு ஆகும், இது காலனித்துவ டச்சு ஈஸ்ட் இண்டீஸ் காலத்தில் கட்டப்பட்டது. பிரபலமாக உள்ள வெண்கல யானை சிலை கட்டிடத்தின் முன் பகுதியில் உள்ளது. இது, சியாமி மன்னர் சுலாலாங்கார்ன் கொடுத்த பரிசாகும். இந்த அருங்காட்சியக சேகரிப்புகள் பொருள் வாரியாக தொகுக்கப்பட்டுள்ளன.
# இந்தோனேசியாவின் தேசிய அருங்காட்சியகம்

## கெதுங் கஜா (பழைய பிரிவு)

### பிற தொகுப்புகள்

- வெண்கல சேகரிப்பு
- ஜவுளி சேகரிப்பு
- நாணயவியல் சேகரிப்பு
# இந்தோனேசியாவின் தேசிய அருங்காட்சியகம்

## கெதுங் ஆர்கா (புதிய பிரிவு)

பழைய கட்டிடத்தின் கண்காட்சி அமைப்பைப் போலன்றி, புதிய கட்டிடத்தில் அருங்காட்சியகத்தின் நிரந்தர கண்காட்சி கலாச்சார கூறுகளின் கட்டமைப்பை அடிப்படையாகக் கொண்டது, இது பேராசிரியர். கோயன்ட்ஜரனிங்க்ராட் கலாச்சாரத்தின் ஏழு பொருட்களாக கீழே வகைப்படுத்தப்பட்டுள்ளது:  
1. மத அமைப்பு மற்றும் மத விழா
1. சமூக அமைப்புகள் மற்றும் அமைப்பு
1. அறிவு அமைப்புகள்
1. மொழி
1. கலை
1. வாழ்வாதார அமைப்புகள்
1. தொழில்நுட்பம் மற்றும் கருவி அமைப்புகள்  
இன்று தேசிய அருங்காட்சியகம் புதிய வடக்குப் பிரிவை நிறைவு செய்துள்ளது, இது ஒரு அடித்தளத்தையும் ஏழு நிலைகளையும் (தளங்கள்) கொண்டுள்ளது, அவற்றில் நான்கு நிரந்தர கண்காட்சிகளை நடத்துகின்றன, மற்ற நிலைகள் அருங்காட்சியக அலுவலகமாக செயல்படுகின்றன. நான்கு நிலைகளின் தளவமைப்பு பின்வருமாறு கொடுக்கப்பட்டுள்ளன:  
1. நிலை 1: மனிதன் மற்றும் சுற்றுச்சூழல்
1. நிலை 2: அறிவு, தொழில்நுட்பம் மற்றும் பொருளாதாரம்
1. நிலை 3: சமூக அமைப்பு மற்றும் தீர்வு முறைகள்
1. நிலை 4: புதையல்கள் மற்றும் மட்பாண்டங்கள்
# இந்தோனேசியாவின் தேசிய அருங்காட்சியகம்

## இந்தோனேசிய பாரம்பரிய சங்கம்

**இந்தோனேசிய பாரம்பரிய சங்கம்** என்பது ஒரு இலாப நோக்கற்ற அமைப்பாகும், இது இந்தோனேசியாவின் கலாச்சார பாரம்பரியத்தின் மீதான ஆர்வத்தையும் அறிவையும் ஊக்குவிக்கிறது. 1970 ஆம் ஆண்டில் ஜகார்த்தாவின் பன்னாட்டு சமூகத்தின் உறுப்பினர்களால் உருவாக்கப்பட்டது. இது தேசிய அருங்காட்சியகத்தை ஆதரிக்கும் திட்டங்களில் ஈடுபட்டுள்ளது. இதன் செயல்பாடுகள் பின்வருமாறு:  
- ஒவ்வொரு ஆண்டும் இரண்டு தொடராக ஆறு சொற்பொழிவு நிகழ்ச்சி
- ஆய்வுக் குழுக்கள்
- நூலகம்
- புத்தகங்களை வெளியிடுதல், காலாண்டு செய்திமடல், நாட்காட்டிகள் போன்றவை.
- விற்பனை  
அருங்காட்சியகம் தொடர்பான செயல்பாடுகள் பின்வருமாறு:  
- அருங்காட்சியக சுற்றுப்பயணங்கள் (ஆங்கிலம், பிரஞ்சு, ஜப்பானிய மற்றும் கொரிய மொழிகளில்)
- அருங்காட்சியக ஆவணங்களின் தன்னார்வ மொழிபெயர்ப்பு
- பள்ளி நிகழ்ச்சிகள் - ஆங்கிலம் மற்றும் ஜப்பானிய சர்வதேச பள்ளிகளில் விளக்கக்காட்சிகள்
- திட்ட குழுக்கள்  
இதேபோல், ஜகார்த்தா வரலாற்று அருங்காட்சியகம், ஜவுளி அருங்காட்சியகம் மற்றும் கடல்சார் அருங்காட்சியகம் ஆகியவற்றை ஐ.எச்.எஸ் ஆதரிக்கிறது.
# பேரியம் சல்பேட்டு

## பயன்கள்

### கதிரியக்க முரண்பாட்டுக் காரணி

பேரியம் சல்பேட்டு தொங்கல் கரைசலில் எக்சு-கதிர் மருத்துவப் படிமவியல் மற்றும் பிற கண்டறியும் நடைமுறைகளுக்கு ஒரு கதிரியக்க முரண்பாட்டுக் காரணி முகவராக மருத்துவ ரீதியாக அடிக்கடி பயன்படுத்தப்படுகிறது. இது பெரும்பாலும் "பேரியம் உணவு" என்று அழைக்கப்படும் இச்சேர்மம் மனித இரையகக் குடற்பாதையின் படிமவியலில் பயன்படுத்தப்படுகிறது. இச்சேர்மம் மலக்குடலைக் கழுவும் கரைசலாக, ஒரு பால் போன்ற அடர்த்தியான கரைசலாக (பெரும்பாலும் இனிப்பு மற்றும் சுவையூட்டும் முகவர்கள் சேர்க்கப்பட்டு) கையாளப்படுகிறது. பேரியம் ஒரு கனமான உலோகமாக இருப்பினும் இதன் நீரில் கரையக்கூடிய சேர்மங்கள் பெரும்பாலும் அதிக நச்சுத்தன்மை கொண்டவையாகும். இருப்பினும், பேரியம் சல்பேட்டின் குறைந்த கரைதிறன் நோயாளியை உலோகத்தின் தீங்கு விளைவிக்கும் அளவை உறிஞ்சுவதிலிருந்து பாதுகாக்கிறது. பேரியம் சல்பேட் உடலில் இருந்து உடனடியாக அகற்றப்படுகிறது, ஒப்பீட்டளவில் பேரியத்தின் அதிக அணு எண் (*Z* = 56) காரணமாக, இதன் சேர்மங்கள் இலேசான அணுக்கருக்களிலிருந்து பெறப்பட்ட சேர்மங்களைக் காட்டிலும் எக்சு-கதிர்களை மிகவும் வலிமையாக உறிஞ்சுகின்றன.
# பேரியம் சல்பேட்டு

## பயன்கள்

### நிறமி

தொகுப்புமுறை பேரியம் சல்பேட்டின் பெரும்பகுதி வண்ணப்பூச்சுகளுக்கு வெள்ளை நிறமியின் ஒரு பகுதிப்பொருளாகப் பயன்படுத்தப்படுகிறது.
# பேரியம் சல்பேட்டு

## உற்பத்தி

வணிக ரீதியாக பெறப்படும் பேரியம் அனைத்தும் பாரைட்டிலிருந்து பெறப்படுகின்றன, இது பெரும்பாலும் மிகவும் தூய்மையற்றது. பேரியம் சல்பைடு கொடுக்க கார்போவெப்பக் குறைப்பு ( கற்கரி மூலம் வெப்பப்படுத்துதல்) மூலம் பாரைட் செயலாக்கத்திற்குட்படுத்தப்படுகிறது:  
: BaSO<sub>4</sub> + 4 C → BaS + 4 CO  
பேரியம் சல்பேட்டுக்கு மாறாக, பேரியம் சல்பைடு தண்ணீரில் கரையக்கூடியது மற்றும் உடனடியாக ஆக்சைடு, கார்பனேட்டு மற்றும் ஆலைடுகளாக மாற்றப்படுகிறது. மிகவும் தூய்மையான பேரியம் சல்பேட்டை உற்பத்தி செய்ய, சல்பைடு அல்லது குளோரைடு சல்பூரிக் அமிலம் அல்லது சல்பேட் உப்புகளுடன் வினைப்படுத்தப்படுகிறது:  
: BaS + H <sub>2</sub> SO <sub>4</sub> → BaSO <sub>4</sub> + H <sub>2</sub> S.  
இந்த வழியில் உற்பத்தி செய்யப்படும் பேரியம் சல்பேட் பெரும்பாலும் *பிளாங்க் ஃபிக்ஸே* என்று அழைக்கப்படுகிறது, இதன் பொருள் பிரெஞ்சு மொழியில் "நிரந்தர வெண்மை" என்பதாகும். வண்ணப்பூச்சுகள் போன்ற நுகர்வோர் தயாரிப்புகளில் எதிர்கொள்ளும் பேரியத்தின் வடிவமே பிளாங்க் ஃபிக்ஸே ஆகும்.  
ஆய்வகத்தில் பேரியம் அயனிகள் மற்றும் சல்பேட் உப்புகளின் கரைசல்களை இணைப்பதன் மூலம் பேரியம் சல்பேட்டு உருவாக்கப்படுகிறது. பேரியம் சல்பேட்டு அதன் கரையாத தன்மையின் காரணமாக பேரியத்தின் மிகக் குறைந்த நச்சுத்தன்மை உடைய உப்பு என்பதால், பேரியம் உப்புகளைக் கொண்ட கழிவுகள் சில நேரங்களில் சோடியம் சல்பேட்டுடன் வினைபப்படுத்தப்படுகின்றன. பேரியம் சல்பேட்டு சல்பேட்டின் மிகவும் கரையாத உப்புகளில் ஒன்றாகும். அதன் குறைந்த கரைதிறன் Ba<sup>2+</sup> அயனிகளுக்கும் சல்பேட்டிற்கும் கனிம பண்பறி பகுப்பாய்விற்னா ஒரு சோதனையில் பயன்படுத்தப்படுகிறது.
# பேரியம் சல்பேட்டு

## வரலாறு

பேரியம் சல்பேட்டு கார்பன் மூலம் பேரியம் சல்பைடாக குறைக்கப்படுகிறது. பல நூற்றாண்டுகளுக்கு முன்னர் இந்த மாற்றத்தின் தற்செயலான கண்டுபிடிப்பு முதல் செயற்கை பாஸ்பரின் கண்டுபிடிப்புக்கு வழிவகுத்தது. சல்பைடு, சல்பேட்டைப் போலன்றி, நீரில் கரையக்கூடியது.
# தமிழ்நாடு உள்ளாட்சித் தேர்தல், 2019

**2019 தமிழ்நாடு உள்ளாட்சித் தேர்தல்**, தமிழ்நாடு உள்ளாட்சி அமைப்பில் 15 மாநகராட்சிகள், 148 நகராட்சிகள், 561 பேரூராட்சிகளும், 385 ஊராட்சி ஒன்றியங்களும், 12,524 கிராம ஊராட்சிகளும், சென்னை மாவட்டம் தவிர்த்து 36 மாவட்ட ஊராட்சி குழுக்களும் உள்ளன.  
தமிழ்நாடு மாநிலத் தேர்தல் ஆணையம் உள்ளாட்சித் தேர்தல்கள் குறித்த அறிக்கையை 2 திசம்பர் 2019 அன்று அறிவித்தது.
# தமிழ்நாடு உள்ளாட்சித் தேர்தல், 2019

## அவசரச் சட்டம்

தமிழ்நாடு உள்ளாட்சி அமைப்பில் உள்ள மாநகராட்சி, நகராட்சி, பேரூராட்சி, ஊராட்சி ஒன்றியம் மற்றும் மாவட்ட ஊராட்சித் தலைவர் பதவிகளுக்கு மறைமுகத் தேர்தல் மூலம் தேர்ந்தெடுக்கப்படுவர் என 20 நவம்பர் 2019 அன்று தமிழ்நாடு அரசு அவசரச் சட்டம் இயற்றியது. முன்னர் அனைத்து உள்ளாட்சித் தலைவர்களை வாக்காளர்கள் நேரடித் தேர்தல் மூலம் வாக்களித்து தேர்ந்தெடுத்தனர். தற்போதைய இந்த அவசர சட்டத்தால் இனி கிராம ஊராட்சி தலைவர் பதவி தவிர பிற அனைத்து மாவட்ட ஊராட்சி, ஊராட்சி ஒன்றியம், பேரூராட்சி, நகராட்சி, மாநகராட்சித் தலைவர் பதவிகள், உரிய வார்டு உறுப்பினர்களால் மட்டும் மறைமுகமாகத் தேர்ந்தெடுக்கப்படுவர்.
# தமிழ்நாடு உள்ளாட்சித் தேர்தல், 2019

## அவசரச் சட்டம்

### பின்னணி

1996 ஆம் ஆண்டில் திமுக ஆட்சியியின் போது மேயர் பதவித் தேர்தல் முதல்முறையாக நேரடியாக மக்களால் தேர்ந்தெடுக்கப்பட்டனர். 2006 ஆம் ஆண்டில் திமுக ஆட்சியிலேயே மேயர் பதவிக்கு மறைமுக தேர்தல் நடத்தும் வகையில் சட்டத் திருத்தம் செய்யப்பட்டது. 2011 ஆம் ஆண்டு முதல் அதிமுக ஆட்சியில் மீண்டும் மக்களால் நேரடி வாக்கு மூலமாகவே மாநகராட்சி, நகராட்சி மற்றும் பேரூராட்சிகளின் தலைவர்கள் தேர்ந்தெடுக்கப்பட்டனர். இந்நிலையில் 20 நவம்பர் 2019 அன்று, தமிழக அரசு வெளியிட்ட அவசரச் சட்டத்தில் மீண்டும் மறைமுகத் தேர்தல் மூலம் மாநகராட்சி, நகராட்சி, பேரூராட்சி, ஊராட்சி ஒன்றியம் மற்றும் மாவட்ட ஊராட்சி மன்றத் தலைவர்கள் தேர்ந்தெடுக்கப்படுவர் என அறிவித்துள்ளது. ஆனால் கிராம ஊராட்சித் தலைவர்களை மட்டும் வாக்காளர்களால் நேரடித் தேர்தல் மூலம் தேர்ந்தெடுக்கப்படுவர்.
# தமிழ்நாடு உள்ளாட்சித் தேர்தல், 2019

## உள்ளாட்சித் தேர்தல்கள் கால அட்டவணை

தற்போது ஊரக உள்ளாட்சிகளான கிராம ஊராட்சி, ஊராட்சி ஒன்றியம் மற்றும் மாவட்ட ஊராட்சிகளுக்கு மட்டுமான தேர்தல்கள் 27 மற்றும் 30 திசம்பர் 2019 ஆகிய நாட்களில் இரண்டு கட்டத் தேர்தலாக நடத்தப்படும் என தமிழ்நாடு தேர்தல் ஆணையம் அறிவித்தது.  
ஊரக உள்ளாட்சிகளின் தேர்தல்கள் முழுமையாக முடிந்ததும் 15 மாநகராட்சிகள், 148 நகராட்சிகள், 561 பேரூராட்சிகளுக்கான தேர்தல்கள் 2020 ஆண்டு பிப்ரவரி மாதத்தில் நடைபெறும் என தமிழ்நாடு தேர்தல் ஆணையத்தின் செய்திக் குறிப்புகள் தெரிவித்துள்ளது.
# தமிழ்நாடு உள்ளாட்சித் தேர்தல், 2019

## உள்ளாட்சித் தேர்தல்கள் கால அட்டவணை

### புதிய கால அட்டவணை

திமுக தொடர்ந்த வழக்கில் இந்திய உச்ச நீதிமன்றம் வழங்கிய தீர்ப்பின் அடிப்படையில் புதிதாக நிறுவப்பட்ட திருநெல்வேலி, தென்காசி, விழுப்புரம், கள்ளக்குறிச்சி, வேலூர், இராணிப்பேட்டை, திருப்பத்தூர், காஞ்சிபுரம் மற்றும் செங்கல்பட்டு ஆகிய 9 மாவட்டங்கள் தவிர பிற மாவட்டங்களுக்கான தேர்தல் அறிவிக்கையை தமிழ்நாடு மாநிலத் தேர்தல் ஆணையம் 8 டிசம்பர் 2019 அன்று வெளியிட்டது. இதனால் முந்தைய தேர்தல் அட்டவணை நீக்கி ஆணையம் உத்தரவிட்டுள்ளது.  
புதிய தேர்தல் அட்டவணையின் படி 27 மற்றும் 30 டிசமபர் 2019 நாட்களில் இரண்டு கட்டங்களாக ஊரக உள்ளாட்சித் தேர்தல் நடைபெறும். தேர்தல் காலை 7 மணிக்கு தொடங்கி மாலை 5 மணி வரை நடைபெறும்.  
1. வேட்பு மனு தாக்கல் காலம் - 9 டிசம்பர் 2019 முதல் 16 டிசம்பர் 2019 வரை
1. வேட்பு மனு ஆய்வு நாள் - 17 டிசம்பர் 2019
1. வேட்பு மனு திரும்பப் பெறும் நாள் - 19 டிசம்பர் 2019
1. தேர்தல் நாள் - 27 & 30 டிசம்பர் 2019
1. வாக்கு எண்ணிக்கை நாள் - 2 சனவரி 2020
1. முடிவு அறிவிக்கும் நாள் - 2 சனவரி 2020
1. ஊராட்சி ஒன்றியம் & மாவட்ட ஊராட்சித் தலைவர்கள் தேர்தல் - 11 சனவரி 2020
# தமிழ்நாடு உள்ளாட்சித் தேர்தல், 2019

## தேர்தல் முறைகள்

### நேரடித் தேர்தல்

| மாநகராட்சி உறுப்பினர்கள் பதவி | 1,064 |  |
| --- | --- | --- |
| நகராட்சி உறுப்பினர்கள் பதவி | 3,468 |  |
| பேரூராட்சி உறுப்பினர்கள் பதவி |  |  |
| ஊராட்சி ஒன்றிய வார்டு உறுப்பினர்கள் பதவி | 6,471 |  |
| மாவட்ட ஊராட்சி வார்டு உறுப்பினர்கள் பதவி | 655 |  |
| கிராம ஊராட்சி தலைவர்கள் பதவி | 12,524 |  |
| கிராம ஊராட்சி வார்டு
உறுப்பினர்கள் பதவி | 99,324 |  |
| **மொத்தம்** | **1,31,794** | } |
# தமிழ்நாடு உள்ளாட்சித் தேர்தல், 2019

## தேர்தல் முறைகள்

### மறைமுக தேர்தல்

| மாநகராட்சி மேயர் | 15 |  |
| --- | --- | --- |
| நகராட்சி தலைவர் | 121 |  |
| பேரூராட்சி தலைவர் | 528 |  |
| ஊராட்சி ஒன்றியக்குழு தலைவர் | 385 |  |
| மாவட்ட ஊராட்சி தலைவர் | 31 |  |
| **மொத்தம்** | **1,083** | } |
# தமிழ்நாடு உள்ளாட்சித் தேர்தல், 2019

## தேர்தல் முறைகள்

### ஊரக உள்ளாட்சித் தேர்தலில் வாக்குச் சீட்டுகளின் நிறம்

கிராம ஊராட்சி வார்டு வேட்பாளருக்கு வெள்ளை நிறம், கிராம ஊராட்சி தலைவர் வேட்பாளருக்கு இளஞ்சிவப்பு, ஊராட்சி ஒன்றிய வார்டு வேட்பாளர்களுக்கு பச்சை நிறம், மாவட்ட ஊராட்சி வார்டு வேட்பாளர்களுக்கு மஞ்சள் நிறத்தில் வாக்குச் சீட்டு பயன்படுத்தப்படும்.
# தமிழ்நாடு உள்ளாட்சித் தேர்தல், 2019

## தேர்தல் நடத்த தடை கோரிய வழக்கும், தீர்ப்பும்

கிராமப்புற உள்ளாட்சி அமைப்புகளுக்கு 6 டிசம்பர் 2019 முதல் வேட்பு மனு தாக்கல் செய்ய உள்ள நிலையில், உள்ளாட்சி அமைப்புகளின் வார்டுகளை மறுவரையறை முழுமையாக நிறைவடையும் வரை தேர்தல்களை நடத்த தடை விதிக்க வேண்டும் என திமுக இந்திய உச்ச நீதிமன்றத்தில் வழக்கு தொடுத்தது. இந்த வழக்கை விசாரித்த இந்திய உச்ச நீதிமன்றம், டிசம்பர் 2019 இல் பிரிக்கப்பட்ட 9 மாவட்டங்களான திருநெல்வேலி மாவட்டம், தென்காசி மாவட்டம், வேலூர் மாவட்டம், இராணிப்பேட்டை மாவட்டம், திருப்பத்தூர் மாவட்டம், விழுப்புரம் மாவட்டம், கள்ளக்குறிச்சி மாவட்டம் தவிர்த்த பிற மாவட்டங்களுக்கான உள்ளாட்சித் தேர்தல்கள் நடத்த 6 டிசம்பர் 2019 அன்று தீர்ப்பு வழங்கியது. மேலும் பிரிக்கப்பட்ட 9 மாவட்டங்களில் தொகுதி மறுவரையறை செய்து 4 மாதங்களுக்குள் தேர்தலை அறிவிக்க வேண்டும் என்றும் தீர்ப்பில் கூறப்பட்டது.
# தமிழ்நாடு உள்ளாட்சித் தேர்தல், 2019

## முதல் கட்டத் தேர்தல், 27 டிசம்பர் 2019

27 டிசம்பர் 2019 (வெள்ளிக் கிழமை) அன்று முதல் கட்ட வாக்குப்பதிவு நடைபெற்றது. அதில் 27 மாவட்டங்களில் உள்ள 156 ஊராட்சி ஒன்றியங்களில் 260 மாவட்ட ஊராட்சி உறுப்பினர்கள், 2546 ஒன்றிய குழு உறுப்பினர்கள், 4700 கிராம ஊராட்சித் தலைவர்கள், 37,830 கிராம ஊராட்சி உறுப்பினர்கள் என மொத்தம் 45,336 பதவிகளுக்கு தேர்தல் நடைபெற்றது, இத்தேர்தலில் 2,31,890 வேட்பாளர்கள் களத்தில் இருந்தனர். முதல் கட்டத் தேர்தலில் மொத்தம் இன்று 1.28 கோடி வாக்காளர்கள் வாக்களிக்க தகுதி பெற்றிருந்தனர்.
# தமிழ்நாடு உள்ளாட்சித் தேர்தல், 2019

## இரண்டாம் கட்டத் தேர்தல் 30 டிசம்பர் 2019

இரண்டாம் கட்டத் தேர்தல் 30 டிசம்பர் 2019 (திங்கள்கிழமை) அன்று 46 ஆயிரத்து 639 பதவிகளுக்கு தோ்தல் நடைபெற்றது. அதில் 38 ஆயிரத்து 916 கிராம ஊராட்சி வாா்டு உறுப்பினா்கள், 4 ஆயிரத்து 924 கிராம ஊராட்சி மன்றத் தலைவா்கள், 2 ஆயிரத்து 544 ஊராட்சி ஒன்றிய உறுப்பினா்கள், 255 மாவட்ட ஊராட்சி உறுப்பினா்கள் பதவிகளுக்கு 4 வண்ணங்களில் வாக்காளா்கள் தங்களது வாக்குகளைச் 25 ஆயிரத்து 8 வாக்குச் சாவடிகளில் செலுத்தினா்.இரண்டாம் கட்டத் தேர்தலில் 70 விழுக்காடு வாக்குகள் பதிவானது.
# தமிழ்நாடு உள்ளாட்சித் தேர்தல், 2019

## தேர்தல் முடிவுகள்

### வாக்கு எண்ணிக்கை

ஊரக உள்ளாட்சி பதவிகளுக்கு நடந்த தேர்தலில் கிராம ஊராட்சி வார்டு உறுப்பினர்களாக 18,193 பேரும், கிராம ஊராட்சித் தலைவர்களாக 410 பேரும், ஊராட்சி ஒன்றிய வார்டு உறுப்பினர்களாக 23 பேரும் போட்டியின்றி தேர்வாகினர். மீதமுள்ள 91,975 இடங்களுக்கு நடந்த தேர்தல்களுக்கான வாக்கு எண்ணிக்கை 2 சனவரி 2020 அன்று காலை முதல் துவங்கியது. வாக்கு எண்ணிக்கை 3 சனவரி 2020 வரை தொடரும் என தமிழ்நாடு மாநிலத் தேர்தல் ஆணையம் தெரிவித்துள்ளது.
# தமிழ்நாடு உள்ளாட்சித் தேர்தல், 2019

## தேர்தல் முடிவுகள்

### அரசியல் கட்சிவாரியாக தேர்தல் முடிவுகள்

மொத்தம் உள்ள 515 மாவட்ட ஊராட்சி உறுப்பினர் பதவியிடங்களில் திருவாரூர் மற்றும் திருவண்ணாமலை மாவட்டங்களில் முறையே ஒரு மாவட்ட ஊராட்சி உறுப்பினர் என இரு பதவியிடங்களை தவிர்த்து, மீதம் உள்ள 513 மாவட்ட பஞ்சாயத்து கவுன்சிலர் பதவியிடங்களுக்கான முடிவுகள் வெளியிடப்பட்டுள்ளன.  
மாவட்ட ஊராட்சி உறுப்பினர் தேர்தல்களில் கவுன்சிலர் திமுக 243 இடங்களையும், அதிமுக 214 இடங்களையும், பாமாக 16 இடங்களையும், இதேகா 15 இடங்களையும், பாஜக 7 இடங்களையும், தேமுதிக 3 இடங்களையும், சிபிஐ 7 இடங்களையும், மார்சிஸ்ட் கம்யூனிஸ்ட் 2 இடங்களையும், பிறர் 13 இடங்களையும் கைப்பற்றி உள்ளனர்.  
5,090 ஊராட்சி ஒன்றிய உறுப்பினர்கள் பதவியிடங்களில், 3 இடங்களை தவிர்த்து மீதம் உள்ள 5087 இடங்களுக்கான முடிவுகள் அறிவிக்கப்பட்டுள்ளது. இதில் திமுக 2100 இடங்களையும், அதிமுக 1781 இடங்களையும், பாமக 224 இடங்களையும், காங்கிரஸ் 132 இடங்களையும், பா.ஜ.க 85 இடங்களையும், தே.மு.தி.க 99 இடங்களையும், இந்திய கம்யூனிஸ்ட் 62 இடங்களையும், மார்சிஸ்ட் கம்யூனிஸ்ட் 33 இடங்களையும், அமுமக, மதிமுக, தா.ம.க மற்றும் சுயேட்சைகள் உள்ளிட்ட பிறர் 571 இடங்களையும் கைப்பற்றியுள்ளனர்.  
தமிழ்நாடு மாநிலத் தேர்தல் ஆணையம் தனது இணையதளத்தில் வெளியிட்டவாறு ஊரக உள்ளாட்சித் தேர்தல் முடிவுகள்.  
**ஊரக உள்ளாட்சித் தேர்தல் முடிவுகள்**  
| அரசியல் கட்சி | மாவட்ட ஊராட்சி உறுப்பினர்கள் | ஊராட்சி ஒன்றிய உறுப்பினர்கள் |  |
| --- | --- | --- | --- |
| திமுக | 243 | 2100 |  |
| அதிமுக | 214 | 1781 |  |
| பாட்டாளி மக்கள் கட்சி | 16 | 224 |  |
| பாரதிய ஜனதா கட்சி | 7 | 85 |  |
| இந்திய தேசிய காங்கிரசு | 15 | 132 |  |
| அமமுக | 0 | 94 |  |
| சிபிஐ | 7 | 62 |  |
| சிபிஐ (மார்க்சிஸ்ட்) | 2 | 33 |  |
| தேமுதிக | 3 | 99 |  |
| மதிமுக | 1 | 20 |  |
| விசிக | 1 | 8 |  |
| தமிழ் மாநில காங்கிரசு | 1 | 8 |  |
| நாம் தமிழர் கட்சி | 0 | 1 |  |
| சுயேச்சைகள் | 3 | 440 |  |
| **தேர்தல் நடைபெற்ற மொத்த இடங்கள்** | **513 ** | **5087** | } |
# தமிழ்நாடு உள்ளாட்சித் தேர்தல், 2019

## தேர்தல் முடிவுகள்

### அரசியல் சார்பற்ற கிராம ஊராட்சித் தேர்தல் முடிவுகள்

கிராம ஊராட்சித் தலைவர் தேர்தல்களில் 9615 பேரும், கிராம ஊராட்சி வார்டு உறுப்பினர்களில் 76673 பேரும் நேரடித் தேர்தல் முறையில் தேர்ந்தெடுக்கப்பட்டனர்.
# தமிழ்நாடு உள்ளாட்சித் தேர்தல், 2019

## மாவட்ட ஊராட்சி மற்றும் ஊராட்சி ஒன்றியத் தலைவர்கள் தேர்தல் முடிவுகள்

தேர்தல் நடைபெற்ற 27 மாவட்டங்களில் சிவகங்கை மாவட்ட ஊராட்சித் தலைவர் தேர்தல் தள்ளி வைக்கப்பட்டது. மீதியுள்ள 26 இடங்களுக்கு நடைபெற்ற மறைமுகத் தேர்தல்களில், மாவட்ட ஊராட்சித் தலைவர்கள் தேர்தலில் 14 இடங்களை அதிமுகவும், அதிமுகவின் கூட்டணிக் கட்சியான பாமக ஒரு இடத்தையும், திமுக 12 இடங்களையும் கைப்பற்றியது.  
தேர்தல் நடத்தப்பட்ட 285 ஊராட்சி ஒன்றியத் தலைவர்களுக்கான மறைமுகத் தேர்தலில் 150 இடங்களை அதிமுகவும், 135 இடங்களை திமுகவும் வென்றுள்ளது.
# தமிழ்நாடு உள்ளாட்சித் தேர்தல், 2019

## இதனையும் காண்க

- தமிழ்நாடு உள்ளாட்சித் தேர்தல், 2011
- தமிழக மாநகராட்சிகள்
- தமிழக நகராட்சிகள்
- தமிழகப் பேரூராட்சிகள்
- தமிழக ஊராட்சி ஒன்றியங்கள்
- மாவட்ட ஊராட்சிகள்
# இசா அபு இசா

**இசா அப்துல் சலாம் அபு-இசா** ( ;( பிறப்பு 20 செப்டம்பர் 1955) என்பவர் ஒரு கத்தாரின் வணிக அதிபர் ஆவார். அவர் சலாம் சர்வதேச முதலீட்டு நிறுவனத்தின் தலைவர் மற்றும் தலைமை நிர்வாக அதிகாரியாக உள்ளார். அறுபது ஆண்டுகளாக கத்தாரின் மிகப்பெரிய மற்றும் சிறந்த நிறுவனங்களின் தலைவராகவும் உள்ளார். பாரம்பரியமாக, கத்தாரின் முக்கிய குடும்பத்திற்கு சொந்தமாக இருந்த வணிக நிறுவனமான சலாம் பொது பங்குதாரர் நிறுவனமாக மாறுவதற்கு இசா அபு-இசா வழிவகுத்தார். இது உள்நாட்டிலும் மத்திய கிழக்கு பிராந்தியத்திலும் இயங்குகிறது.  
சலாம் சர்வதேச முதலீட்டு நிறுவனம் இப்பிராந்தியத்தின் மிகவும் பிரபலமான நிறுவனங்களில் ஒன்றாகும், இது தோஹா பங்குச் சந்தையில் பட்டியலிடப்பட்ட ஒரு பொது கத்தாரி பங்குதாரர் நிறுவனமாகும். இது சமீபத்தில் ஃபோர்ப்ஸ் மத்திய கிழக்கு என்ற பத்திரிக்கையின் வாக்கெடுப்பில் சிறந்த 200 நிறுவனங்களில் ஒன்றாக தேர்ந்தெடுக்கப்பட்டது. .  
கல்லூரி முடிந்தவுடன், இசா அபு-இசா தொழில்நுட்பம் மற்றும் தகவல் தொடர்பு, கட்டுமானம் மற்றும் மேம்பாடு, சொகுசு மற்றும் நுகர்வோர் தயாரிப்புகள், எரிசக்தி மற்றும் தொழில், மற்றும் முதலீடுகள் மற்றும் அசையாச் சொத்து ஆகிய துறைகளில் 33 வணிக பிரிவுகளில் இயங்கும் தனது நிறுவனத்தின் பல்வேறு முதலீடுகளை மேற்பார்வையிடத் தொடங்கினார். சலாம் சர்வதேச முதலீட்டு நிறுவனத்தின் செயல்பாடுகள் கத்தார், ஐக்கிய அரபு அமீரகம், பாலஸ்தீனம், குவைத், சவுதி அரேபியா, ஓமான், பகுரைன், ஜோர்தான், லெபனான் மற்றும் சிரியா ஆகிய நாடுகளில் பரவியுள்ளன.
# இசா அபு இசா

## உறுப்பினர் மற்றும் சங்கங்கள்

சர்வதேச அளவில், அவர் உலக பொருளாதார மன்றம் மற்றும் அரபு வணிக சபை ஆகியவற்றில் உறுப்பினராக உள்ளார். 2012 கத்தார் அரேபிய வர்த்தக ஆளுமைகளின் பட்டியலில் இசா அபு-இசா 43 வது இடத்தில் உள்ளார்.  
சலாம் சர்வதேச முதலீட்டு நிறுவனம் மற்றும் சலாம் பௌனியன் நிறுவனம் ஆகியவற்றின் இயக்குநர்கள் குழுவின் தலைவராக இருப்பதைத் தவிர, கத்தாரின் வணிக சமூகத்திற்கு சேவை செய்வதிலும், கத்தார் வர்த்தகத்தை சர்வதேச அளவில் உயர்த்துவதிலும் முக்கியப் பங்கு வகிக்கும் ஒரு முன்னணி அரசு சாரா அமைப்பான கத்தாரிய வர்த்தகர்கள் சங்கத்தின் பொதுச் செயலாளராகவும் உள்ளார்.  
இசா அபு-இசா கத்தாரின் அல் சகாப் குதிரையேற்ற அகாதமி அறங்காவலர் குழுவில் உறுப்பினராகவும், பாலஸ்தீன முதலீட்டு வங்கியின் இயக்குநர்கள் குழுவின் உறுப்பினராகவும் உள்ளார், லெபனானில் உள்ள செரீன் அசையாச் சொத்து நிறுவனத்தின் துணைத் தலைவராகவும், சமீபத்தில் துருக்கிய-கத்தாரிய வர்த்தக சபையின் இணைத் தலைவராகவும் நியமிக்கப்பட்டார். அவர் சமீபத்தில் சலாம் சர்வதேச நிறுவனத்தின் இயக்குநர்கள் குழுவில் மீண்டும் தேர்ந்தெடுக்கப்பட்டார்.
# இசா அபு இசா

## கல்வி

அமெரிக்காவின் கலிபோர்னியா, சான் டியாகோவில் உள்ள ஐக்கிய மாநில சர்வதேச பல்கலைகழகத்திலிருந்து அபு இசா வணிக நிர்வாகத்தில் இளங்கலை அறிவியல் பட்டம் பெற்றார்.
# இசா அபு இசா

## ஊடகம்

2009 ஆம் ஆண்டில், இவரை அரபு ஊடகத் தொலைக்காட்சி தொகுப்பாளரும் தயாரிப்பாளருமான ரிக்கார்டோ கரம் பேட்டி கண்டார். 2011 தக்ரீம் அரபு சாதனை விருது நிகழ்ச்சிகளில் விருந்தினர் பேச்சாளராகவும் இருந்தார்.
# இசா அபு இசா

## சலாம் சர்வதேச முதலீட்டு நிறுவனம் (SIIL)

அபு இசாவின் தலைமையின் கீழ், சலாம் சர்வதேச முதலீட்டு நிறுவனம் அதிக வளர்ச்சியை கண்டது. 2006 ஆம் ஆண்டில், மூலதனம் மற்றும் விரிவாக்கத்தின் காரணமாக, நிறுவனம் லுசைலில் புதிய அலுவலக கட்டிடங்கள் மற்றும் கோபுரங்களை உருவாக்க திட்டமிட்டது.  
2009 ஆம் ஆண்டில், தி பேர்ல்-கத்தார் ஜுமனா கோபுரக் கட்டிடத்தில் ஒரு பங்கை எடுக்க நிறுவனம் திட்டமிட்டது.  
நிறுவனம் சமீபத்தில் லெபனானில் 30 மில்லியன் டாலர் மூலதனத்துடன் மற்ற பங்குதாரர்களுடன் ஒரு புதிய முதலீட்டு வங்கியை நிறுவ திட்டமிட்டது..
# வங்காளதேசத்தில் விவசாயம்

**வங்காளதேசத்தில் விவசாயம் (Agriculture in Bangaladesh)**, மிகப்பெரிய வேலைவாய்ப்புத் துறையாகும். இந்தத் துறையின் செயல்திறன் வேலைவாய்ப்பு உருவாக்கம், வறுமை ஒழிப்பு, மனிதவள மேம்பாடு, உணவுப் பாதுகாப்பு போன்ற முக்கிய பொருளாதார நோக்கங்களில் பெரும் தாக்கத்தை ஏற்படுத்துகிறது.
# வங்காளதேசத்தில் விவசாயம்

## வாழ்வாதாரம்

வங்காளதேசத்தின் மக்கள் விவசாயத்தில் ஈடுபட்டு தங்கள் வாழ்க்கையை வழிநடத்துகின்றனர். அரிசி மற்றும் சணல் முதன்மை பயிர்கள் என்றாலும், கோதுமை அதிக முக்கியத்துவம் பெறுகிறது. தேயிலை வடகிழக்கில் வளர்க்கப்படுகிறது. வங்காளதேசத்தின் வளமான மண் மற்றும் போதுமான நீர் வழங்கல் காரணமாக, பல பகுதிகளில் ஆண்டுக்கு மூன்று முறை நெல் பயிரிடப்பட்டு அறுவடை செய்யப்படுகிறது. பல காரணிகளால், வங்காளதேசத்தின் உழைப்பு மிகுந்த விவசாயத் தொழில், பெரும்பாலும் சாதகமற்ற வானிலை நிலைமைகளை மீறி உணவு தானிய உற்பத்தியில் நிலையான அதிகரிப்புகளை அடைந்துள்ளது. சிறந்த வெள்ளக் கட்டுப்பாடு மற்றும் நீர்ப்பாசனம், பொதுவாக உரங்களின் திறமையான பயன்பாடு மற்றும் சிறந்த விநியோகம் மற்றும் கிராமப்புற கடன் உதவி வங்கிகளை நிறுவுதல் ஆகியவை இதற்கு காரணமாக உள்ளன.
# வங்காளதேசத்தில் விவசாயம்

## வாழ்வாதாரம்

### நெல் உற்பத்தி

2000 ஆம் ஆண்டில் 35.8 மில்லியன் மெட்ரிக் டன், அரிசி உற்பத்தி செய்யப்பட்டது. வங்காளதேசத்தின் முதன்மை பயிர் அரிசி ஆகும். சிறுமணி கார்போஃபுரான், செயற்கை பைரெத்ராய்டுகள் மற்றும் மாலதியோன் உள்ளிட்ட அரிசி விளைச்சலில் பயன்படுத்தப்படும் பூச்சிக்கொல்லிகளின் வகுப்புகளின் தேசிய விற்பனை 2003 இல் 13,000 டன் வடிவமைக்கப்பட்ட உற்பத்தியைத் தாண்டியது. பூச்சிக்கொல்லிகள் சுற்றுச்சூழல் அச்சுறுத்தலை பிரதிநிதித்துவப்படுத்துவதோடு மட்டுமல்லாமல், ஏழை நெல் விவசாயிகளுக்கு குறிப்பிடத்தக்க செலவாகும். அரிசியில் பூச்சிக்கொல்லி பயன்பாட்டைக் குறைக்க வங்காளதேச அரிசி ஆராய்ச்சி நிறுவனம் பல்வேறு தன்னார்வ தொண்டு நிறுவனங்கள் மற்றும் சர்வதேச அமைப்புகளுடன் இணைந்து செயல்படுகிறது.
# வங்காளதேசத்தில் விவசாயம்

## வாழ்வாதாரம்

### கோதுமை உற்பத்தி

அரிசியுடன் ஒப்பிடுகையில், 1999 இல் கோதுமை உற்பத்தி 1.9 மில்லியன் மெட்ரிக் டன் ஆக இருந்தது. &nbsp; மக்கள்தொகை அழுத்தம் தொடர்ந்து உற்பத்தி திறன் மீது கடுமையான சுமையை ஏற்படுத்தி, உணவு பற்றாக்குறையை உருவாக்குகிறது, குறிப்பாக கோதுமை. வெளிநாட்டு உதவி மற்றும் வணிக இறக்குமதிகள் இடைவெளியை நிரப்புகின்றன. வேலையின்மை என்பது ஒரு கடுமையான பிரச்சினையாகவே உள்ளது, மேலும் வங்காளதேசத்தின் விவசாயத் துறையில் வளர்ந்து வரும் அக்கறை கூடுதல் மனித சக்தியை உறிஞ்சும் திறனாக இருக்கும். மாற்று வேலைவாய்ப்பு ஆதாரங்களைக் கண்டறிவது எதிர்கால அரசாங்கங்களுக்கு, குறிப்பாக அதிகரித்து வரும் மக்கள் தொகை தொடர்ந்து அச்சுறுத்தும் பிரச்சினையாக இருக்கும்.
# வங்காளதேசத்தில் விவசாயம்

## உணவு பயிர்கள்

அரிசி மற்றும் கோதுமை பெரும்பாலும் சில நாடுகளின் முக்கிய பயிர்கள் அல்லது உணவு பயிர்களாக இருக்கிறது. வங்காளதேசத்தில் அரிசி, கோதுமை, மாங்காய் மற்றும் சணல் ஆகியவை முதன்மை பயிர்களாக இருந்தாலும், நீர்ப்பாசன வலையமைப்புகளின் விரிவாக்கம் காரணமாக, சில கோதுமை உற்பத்தியாளர்கள் மக்காச்சோளம் பயிரிடுவதற்கு மாறியுள்ளனர். இது பெரும்பாலும் கோழி தீவனமாக பயன்படுத்தப்படுகிறது. 2005-2006 (ஜூலை-ஜூன்) இல் 28.8 மில்லியன் மெட்ரிக் டன், அரிசி உற்பத்தி செய்யப்பட்டது. இதை ஒப்பிடுகையில், 2005-2006 ஆம் ஆண்டில் கோதுமை உற்பத்தி 9 மில்லியன் மெட்ரிக் டன் ஆக இருந்தது. பெருகிவரும் மக்கள்தொகை அழுத்தம் தொடர்ந்து, குறிப்பாக கோதுமை உற்பத்தி திறன் மீது கடுமையான சுமையை ஏற்படுத்தி, உணவு பற்றாக்குறையை உருவாக்குகிறது. வெளிநாட்டு உதவி மற்றும் வணிக இறக்குமதிகள் இடைவெளியை நிரப்புகின்றன.  
உலகில் நெல் உற்பத்தி செய்யும் நான்காவது பெரிய நாடு வங்காளதேசம் ஆகும்.
# வங்காளதேசத்தில் விவசாயம்

## பிற பயிர்கள்

உணவு தானியங்கள் முதன்மையாக வாழ்வாதாரத்திற்காக பயிரிடப்படுகின்றன. மொத்த உற்பத்தியில் ஒரு சிறிய சதவீதம் மட்டுமே வணிக மையங்களில் நுழைகிறது. இருப்பினும், மற்ற வங்காளதேச உணவுப் பயிர்கள் உள்நாட்டு சந்தைக்கு முக்கியமாக வளர்க்கப்படுகின்றன. அவற்றில் உருளைக்கிழங்கு மற்றும் இனிப்பு உருளைக்கிழங்கு ஆகியவை அடங்கும். 1984 நிதியாண்டில் இதன் ஒருங்கிணைந்த பதிவு உற்பத்தி 1.9 மில்லியன் டன் ஆகும். எண்ணெய் வித்துக்கள், ஆண்டுக்கு சராசரியாக 250,000 டன் உற்பத்தி செய்யப்படுகிறது. மற்றும் வாழைப்பழங்கள், பலாப்பழம், மாம்பழம் மற்றும் அன்னாசிப்பழம் போன்ற பழங்களும் உற்பத்தி செய்யப்படுகின்றன. கரும்பு உற்பத்தியின் மதிப்பீடுகள் ஆண்டு உற்பத்தியை ஆண்டுக்கு 7 மில்லியன் டன்களுக்கு மேல் வைத்திருக்கின்றன. அவற்றில் பெரும்பாலானவை கரடுமுரடான, சுத்திகரிக்கப்படாத சர்க்கரையாக குர் என அழைக்கப்படுகின்றன. மேலும் அவை உள்நாட்டில் விற்கப்படுகின்றன.
# எய்டென் மார்க்ரம்

**எய்டென் மார்க்ரம்** (*Aiden Markram*, பிறப்பு 4 அக்டோபர் 1994) என்பவர் தென்னாப்பிரிக்க அணியின் துடுப்பாட்ட வீரர் ஆவார். 2014ஆம் ஆண்டு இவரது தலைமையிலான தென்னாப்பிரிக்க அணி 19-வயதுக்குட்பட்டோருக்கான உலகக்கிண்ணத்தை வென்றது. 2018ஆம் ஆண்டு நடந்த தென்னாப்பிரிக்கத் துடுப்பாட்ட ஆண்டுவிழாவில் இவர் ஆண்டின் 5 துடுப்பாட்ட வீரர்களுள் ஒருவராகப் பெயரிடப்பட்டார்.
# எய்டென் மார்க்ரம்

## பன்னாட்டுப் போட்டிகள்

வங்காளதேசத்துக்கு எதிரான அறிமுகப் போட்டியில் 97 ஓட்டங்களுக்கு ஆட்டமிழந்து தனது முதல் தேர்வு நூறை நூலிழையில் தவறவிட்டார். அதைத்தொடர்ந்து, வங்காளதேசத்திற்கு எதிரான இரண்டாவது போட்டியில் 6 அக்டோபர் 2017 அன்று 186 பந்துகளில் 143 ஓட்டங்கள் எடுத்தார்.  
அக்டோபர் 2017 இல், ஹஷிம் அம்லாவுக்கு பதிலாக வங்காளதேசத்திற்கு எதிரான மூன்றாவது போட்டிக்கு முன்னதாக அவர் தென்னாப்பிரிக்காவின் ஒருநாள் பன்னாட்டு (ஒநாப) அணியில் சேர்க்கப்பட்டார். இவர் 22 அக்டோபர் 2017 அன்று வங்களாதேசத்துக்கு எதிராக தென்னாப்பிரிக்காவுக்காக ஒருநாள் போட்டிகளில் அறிமுகமானார், அதில் 66 ஓட்டங்கள் எடுத்து 2 மட்டையாளர்களை வீழ்த்தினார்.  
டிசம்பர் 2017இல், இவர் தனது இரண்டாவது தேர்வு நூறை எடுத்தார். இதன்மூலம் தனது முதல் மூன்று தேர்வுப் போட்டிகளில் இருமுறை நூறு எடுத்த முதல் தென்னாப்பிரிக்க வீரர் என்ற பெருமையைப் பெற்றார்.
# எய்டென் மார்க்ரம்

## பன்னாட்டுப் போட்டிகள்

### ஒநாப தலைவர்

பிப்ரவரி 2018இல், தென்னாப்பிரிக்காவின் அணித்தலைவர் பாஃப் டு பிளெசீ விரல் காயம் காரணமாக இந்தியாவுக்கு எதிரான கடைசி ஐந்து ஒருநாள் (ஒநாப) மற்றும் பன்னாட்டு இருபது20 (இ20ப) தொடர்களில் இருந்து விலக்கப்பட்டார். Markram was named as South Africa's captain for the remaining ODI fixtures in du Plessis' absence. டு பிளெசீ இல்லாத நிலையில் மீதமுள்ள ஒநாப போட்டிகளுக்கு தென்னாப்பிரிக்காவின் அணித்தலைவராக மார்க்ரம் பெயரிடப்பட்டார். அப்போது அவரது வயது 23 ஆண்டுகள், 123 நாட்களாக இருந்தது. இதன்மூலம் அவர் கிரேம் ஸ்மித்துக்குப் பிறகு ஒருநாள் போட்டிகளில் தென்னாப்பிரிக்காவின் இரண்டாவது இளைய அணித்தலைவரானார்.  
ஆகஸ்ட் 2018இல், இலங்கைக்கு எதிரான ஒரு போட்டிக்கான தென்னாப்பிரிக்காவின் பன்னாட்டு இருபது20 (இ20ப) அணியில் இவர் இடம்பெற்றார், எனினும் அந்தப் போட்டியில் இவர் விளையாடவில்லை. மார்ச் 2019இல், இவர் மீண்டும் இலங்கைக்கு எதிரான தென்னாப்பிரிக்காவின் இ20ப அணியில் இடம் பெற்றார். அத்தொடரில் மார்ச் 22, 2019 அன்று இலங்கைக்கு எதிராக தென்னாப்பிரிக்காவுக்காக இ20ப போட்டிகளில் அறிமுகமானார்.  
ஏப்ரல் 2019இல், இவர் 2019 துடுப்பாட்ட உலகக்கிண்ணத்துக்கான தென்னாப்பிரிக்காவின் அணியில் இடம் பெற்றார்.
# டெமோஸ்தனிஸ்

**டெமோஸ்தனிஸ்** (Demosthenes) ( ; கி.மு 384 &ndash; 12 அக்டோபர் 322) ஒரு கிரேக்க அரசியல்வாதியும் மற்றும் பண்டைய ஏதென்சின் சொற்பொழிவாளரும் ஆவார். அவரது சொற்பொழிவுகள் சமகால ஏதெனிய அறிவுசார் வலிமையின் குறிப்பிடத்தக்க வெளிப்பாடாக அமைகின்றன மற்றும் கிமு 4 ஆம் நூற்றாண்டில் பண்டைய கிரேக்கத்தின் அரசியல் மற்றும் கலாச்சாரம் குறித்த ஒரு உட்காட்சியை வழங்குகின்றன. முந்தைய சிறந்த சொற்பொழிவாளர்களின் உரைகளைப் படிப்பதன் மூலம் டெமோஸ்தனிஸ் சொல்லாட்சியைக் கற்றுக்கொண்டார். அவர் தனது 20 வயதில் தனது முதல் நீதி உரைகளை நிகழ்த்தினார், அதில் அவர் தனது பரம்பரைக்கு எஞ்சியிருப்பதைப் பெற்றுத் தருவதற்காக தனது பாதுகாவலர்களிடமிருந்து பெற திறம்பட வாதிட்டார்.
# டெமோஸ்தனிஸ்

### குடும்பம் மற்றும் தனிப்பட்ட வாழ்க்கை

உள்ள டெமோஸ்தனிசின் மார்பளவுச் சிலை]]
டெமோஸ்தனிஸ் கி.மு 384 இல் (98ஆம் ஒலிம்பியாடின் இறுதி ஆண்டு அல்லது 99 ஆம் ஒலிம்பியாடின் முதலாம் ஆண்டு) பிறந்தார். இவருடைய தந்தையாரின் பெயரும் டெமோஸ்தனிஸ் ஆகும். இவரது குடும்பம் ஏதெனிய நாட்டுப்புறத்தின் பேனியாவின் டெமே எனுமிடத்தில் வாழ்ந்து வந்த ஒரு நாடோடி பழங்குடி இனமான பாண்டியோனிசு இனத்தைச் சார்ந்தவர். டெமோஸ்தனிசின் தந்தை ஒரு வளமையான வாள் தயாரிப்பாளர் ஆவார். தனது 7 ஆம் வயதில் டெமோஸ்தனிஸ் அனாதையானார். அவரது தந்தை அவருக்கு நல்ல செல்வத்தை சேர்த்து வைத்திருந்த போதிலும், அவரது சட்டபூர்வமான பாதுகாவலர்கள் அபோபஸ், டெமோபோன் மற்றும் தெரிப்பிடிஸம் ஆகியோர் அவரது வாரிசுடைமையை தவறாகக் கையாண்டனர்.  
தனது பாதுகாவலர்களை நீதிமன்றத்திற்கு இழுக்க விரும்பியதாலும், அவர் "நுட்பமான உடலமைப்பு" கொண்டிருந்ததாலும், அங்குள்ள வழக்கமான, உடற்பயிற்சிக் கல்வியைப் பெற முடியாதிருந்ததாலும் டெமோஸ்தனிஸ் சொல்லாட்சிக் கலைகளைக் கற்றுக்கொள்ளத் தொடங்கினார். பேரலல் லைவ்ஸ் என்ற நூலில், புளூடார்ச், டெமோஸ்தனிஸ் ஒரு நிலத்தடி அறையைத் தனது படிப்பிற்காக கட்டியெழுப்பினார், அங்கு அவர் தனது தலையில் ஒரு பாதியை சிரைத்துக் கொண்டு வேறெங்கும் செல்லாமலும், பேசுவதற்கான பயிற்சியை எடுத்துக் கொண்டும் இருந்தார். புளூடார்ச் அவர் "ஒரு தெளிவாகப் பேச இயலத மற்றும் திக்குவாய் உச்சரிப்பு" கொண்டிருந்தார் என்கிறார். தனது இக்குறைபாட்டில் இருந்து விடுபடுவதற்காக அவர் வாயில் கூழாங்கற்களுடன் பேசுவதன் மூலமும், ஓடும்போது அல்லது மூச்சு விடும்போது வசனங்களை மீண்டும், மீண்டும் சொல்வதன் மூலமும் பயிற்சியில் ஈடுபட்டார். ஒரு பெரிய கண்ணாடியின் முன் பேசுவதையும் தனது பயிற்சியாகக் கொண்டிருந்தார்.  
கிமு 366 ஆம் ஆண்டில் டெமோஸ்தனிஸ் சொத்துரிமைக்கான வயதினை அடைந்த பிறகு, தனது பாதுகாவலர்களிடம் தனது சொத்துக் கணக்கினைக் காட்டுமாறு கேட்டுக் கொண்டார். டெமோஸ்தனிசின் கூற்றுப்படி, டெமோஸ்தனிசின் தந்தை 14 ஏதென்சிய டேலண்ட் என்ற மதிப்பிற்கு இணையான மதிப்புடைய (ஒரு வேலையாளின் சராசரி தினக்கூலியின் அளவில் 220 ஆண்டுகளுக்கான ஊதியம் அல்லது இடைநிலையான அமெரிக்க ஆண்டு வருமானத்தில் 11 மில்லியன் டாலர்கள்) பண்ணைத் தோட்டத்தை விட்டுச் சென்றிருந்தாலும், அவர்கள் பராமரித்திருந்த சொத்துக் கணக்கு முறைகேடாகப் பராமரிக்கப்பட்டிருந்தது. டெமோஸ்தனிஸ் தனது பாதுகாவலர்கள் "வீட்டையும், பதினான்கு அடிமைகளையும், முப்பது வெள்ளிகளையும் தவிர வேறு எதையும் விட்டுவைக்கவில்லை என்பதை உறுதிபடக் கூறினார். தனது 20 வயதில் டெமோஸ்தனிஸ் தனது பரம்பரைச் சொத்தை மீட்டெடுப்பதற்காக தனது பாதுகாவலர்கள் மீது வழக்குத் தொடுத்ததோடு ஐந்து சொற்பொழிவுகளை நிகழ்த்தினார்: அவற்றில் கிமு 363 மற்றும் 362 ஆண்டுகளில் அபோபஸுக்கு எதிராக மூன்றும் மற்றும் கி.மு 362 மற்றும் 361 பகாலங்களில் ஓனெட்டருக்கு எதிராக இரண்டும் ஆகும். நீதிமன்றங்கள் டெமோஸ்தெனிசின் இழப்பை 10 ஏதென்சிய தாலத்துகள் என்று மதிப்பிட்டது. வழக்குகளின் அனைத்துக் கட்ட விசாரணைகளும் முடிந்த பிறகு டெமோஸ்தெனிசு தனது பரம்பரைச் சொத்தின் ஒரு பகுதியை மீட்டெடுப்பதிலேயே வெற்றி பெற்றார்.
# அப்துல் காதீர் கான்

**ஏ. கே. கான் என்று அழைக்கப்படும் அப்துல் காதீர் கான்** (பிறப்பு: ஏப்ரல் 1, 1936- இறப்பு:10 அக்டோபர் 2021), ஒரு பாக்கித்தான் கட்டுரையாளர், அணுக்கரு இயற்பியலாளர் மற்றும் ஒரு உலோகவியல் பொறியியலாளர் ஆவார், இவர் பாக்கித்தானின் அணுகுண்டு திட்டத்திற்கான யுரேனியம் செறிவூட்டுதல் திட்டத்தை நிறுவினார். ஏ.கே கான் 1976 இல் ககூதா ஆராய்ச்சி ஆய்வகங்களை நிறுவினார், 2001 ல் ஓய்வு பெறும் வரை அதன் மூத்த விஞ்ஞானியாகவும் மற்றும் தலைவராக பணியாற்றினார். கான் மற்ற பாக்கித்தானிய தேசிய அறிவியல் திட்டங்களிலும் ஒரு அங்கமாக இருந்தார், மூலக்கூறு உருவவியல் மார்டென்சைட் உலோகக்கலவைகளின் இயற்பியல், அமுக்கப்பட்ட பொருள் இயற்பியல் மற்றும் பொருள் இயற்பியல் ஆகியவற்றில் ஆராய்ச்சி பங்களிப்புகளை வழங்கினார்.  
இவர் அணு ஆயுத தொழில்நுட்பத்தை பிற நாடுகளுக்கு வழங்கியதாக அமெரிக்க அரசாங்கம் பாக்கித்தானுக்கு வழங்கிய ஆதாரங்களுக்குப் பின்னர் சனவரி 2004 இல், பாக்கித்தான் அரசாங்கம் இதைப்பற்றிய விளக்கமளிக்க கானை அழைத்தது. ஒரு மாதத்திற்குப் பிறகு இந்த நடவடிக்கைகளுக்கான தனது பொறுப்பை முறையாக ஒப்புக்கொண்டார். கானின் நடவடிக்கைகளுக்கு பாக்கித்தான் அதிகாரிகள் அனுமதி அளித்தார்கள் என்ற குற்றச்சாட்டை பாகிஸ்தான் அரசு நிராகரித்தது.  
பல ஆண்டு அதிகாரப்பூர்வ வீட்டுக் காவலுக்குப் பின்னர், இஸ்லாமாபாத் உயர்நீதிமன்றம், 2009 பிப்ரவரி 6 அன்று இவரை விடுதலை செய்தது, இதனால் இவர் நாட்டிற்குள் சுதந்திரமாக இருக்க அனுமதிக்கப்பட்டார். இத்தீர்ப்பை தலைமை நீதிபதி சர்தார் முகம்மது அஸ்லாம் வழங்கினார். செப்டம்பர் 2009 இல், இந்தத் தீர்ப்பு கான் மீதான அனைத்து பாதுகாப்பு கட்டுப்பாடுகளையும் முடிவுக்குக் கொண்டுவந்திருந்தாலும், கான் இன்னும் "தீவிர ஆபத்தில்தான் உள்ளார்" என்று அமெரிக்கா எச்சரித்தது.
# அப்துல் காதீர் கான்

## ஆரம்பகால வாழ்க்கை

இவர் பிரித்தானிய இந்தியாவின் போபாலில் உள்ள பஷ்தூன் குடும்பத்தில் இவரது தாய் சுலேகா பேகம் ஒரு இல்லத்தரசி ஆவார். அவரது தந்தை, அப்துல் கபூர், நாக்பூர் பல்கலைக்கழகத்தின் முன்னால் மாணவரும், இந்திய கல்வி அமைச்சகத்தில் பணியாற்றிய கல்வியாளருமாவார். பின்னர் அவர் 1935 இல் ஓய்வு பெற்ற பிறகு போபால் மாநிலத்தில் குடும்பத்துடன் குடியேற்றினார். 1947 இல் இந்தியா பிரிக்கப்பட்ட பின்னர், அவரது குடும்பம் 1952 இல் இந்தியாவிலிருந்து பாக்கித்தானுக்கு குடிபெயர்ந்து, சிந்துவின் கராச்சியில் குடியேறியது. தயாராம் ஜெதமால் சிந்து அரசு அறிவியல் கல்லூரி சுருக்கமாக டி.ஜே அறிவியல் கல்லூரியில் பயின்ற அவர் இயற்பியல் படிப்பதற்காக 1956 இல் கராச்சி பல்கலைக்கழகத்தில் சேர்ந்தார். 1960 ஆம் ஆண்டில், அவர் இயற்பியலில் இளம் அறிவியல் பட்டம் பெற்றார். இதனுடன்கணிதத்தில் ஒரு சிறிய பட்டம், மற்றும் திட நிலை இயற்பியலில் பட்டமும் பெற்றார். .  
ஒரு குறுகிய காலத்திற்கு, இவர் நகர அரசாங்கத்தின் அளவையியல் ஆய்வாளராக பணியாற்றினார்.
# அப்துல் காதீர் கான்

## இறப்பு

பாகிஸ்தான் அணு ஆயுத திட்டத்தின் தந்தை என்று கூறப்பட்ட அப்துல் கதீர் கான் 10 அக்டோபர் 2021 அன்று (ஞாயிற்றுக்கிழமை) காலை இஸ்லாமாபாத்தில் காலமானார். அவருக்கு வயது 85. ஏ.க்யூ. கான் என்று பரவலாக அறியப்பட்ட அப்துல் கதீர் கான் மத்திய பிரதேச மாநிலத்தின் தலைநகராக உள்ள போபால் நகரத்தில் பிறந்தவர். கடந்த ஆகஸ்டு மாதம் கொரோனா தொற்று ஏற்பட்ட ஏ.க்யூ.கான் உடல் நிலை அதன் பிறகு சீர்கெட்டது.
# சிபோடாஸ் தாவரவியல் தோட்டம்

**சிபோடாஸ் தாவரவியல் தோட்டம் (Cibodas Botanical Gardens)** (, KRC), இந்தோனேசியா மேற்கு ஜாவாவின் துணை மாவட்டமான சிபோடாஸ் பகுதியில், ஜெடே மலைச்சரிவில் பரப்பளவில் அமைந்துள்ள தாவரவியல் பூங்கா ஆகும். இந்தத் தோட்டமானது இந்தோனேசிய அறிவியல் நிறுவனத்தின்கீழ் செயல்பட்டு வருகிறது.
# சிபோடாஸ் தாவரவியல் தோட்டம்

## வரலாறு

இந்தத் தோட்டமானது 1852 ஆம் ஆண்டில் டச்சு தாவரவியலாளரான ஜோகன்ஸ் எலியாஸ் தேய்ஸ்மான் என்பவரால் போகோர் தாவரவியல் பூங்காவின் ஒரு கிளையாகத் துவக்கி வைக்கப்பட்டதாகும். பிந்தைய ஆண்டுகளில் ருடோல்ப் சேபேர் என்பவரால் இதற்கான திட்டம் வடிவமைத்து தரப்பட்டது. இந்தத் தோட்டமானது சராசரி கடல் மட்டத்திலிருந்து சுமார் 1,300–1,425 மீட்டர் (4,265–4,675 அடி) உயரத்தில் அமைந்துள்ளது. ஆண்டு முழுவதும் சராசரி வெப்பநிலை 20.06&nbsp;°C என்ற அளவில் காணப்படுகிறது. இதன் சராசரி ஈரப்பதம் 80.82% ஆக இருக்கிறது. இந்தோனேசியாவில் குயினின் உற்பத்தி செய்வதற்காக சின்கோனா மரங்கள் 1854 ஆம் ஆண்டில் முதன்முதலாக இந்தத் தோட்டங்களில் வளர்க்கப்பட்டன. இந்த மரங்களானவை முதன்முதலாக ஜுட்டஸ் கார்ல் கல்கர்ல் என்பவரால் தென் அமெரிக்காவிலிருந்து ஜாவாவிற்குக் கொண்டு வரப்பட்டன. பின்னர் அந்த மரங்களை வைத்து சோதனை முயற்சிகள் மேற்கொள்ளப்பட்டன. இந்தோனேசியாவின் சிறந்த தாவரங்களான ஆஸ்திரேலியாவைச் சேர்ந்த யூகலிப்டஸ், ஐரோப்பாவைச் கானிபர் வகைத் தாவரங்கள் மற்றும் பிற தாவரங்கள் இந்தப் பகுதியில் பயிரிடப்படுகின்றன.
# சிபோடாஸ் தாவரவியல் தோட்டம்

## செடிகள், மரங்கள்

இந்த தோட்டத்தில் சுமார் 10,792 வகையான மரங்கள் வளர்ந்துள்ளன. அவற்றுள் 320 மலர்க்குடும்பத்தைச் சேர்ந்த ஆர்சைட்ஸ், 289 கற்றாழை வகையைச் சேர்ந்த சட்சி, 22 சதைப்பற்றுள்ள வகையைச் சேர்ந்த சக்குலண்ட் செடிகள், 216 அல்கா, 103 பன்னம், and 1162 தோட்டச் செடி வகைகள் காணப்படுகின்றன. அவை இந்த தாவரவியல் தோட்ட வளாகத்தின் பகுதிக்குள் வளர்கின்ற செடி வகைகளாகும். இங்குள்ள செடி வகைகளில் 114 செடி வகைகள் மட்டுமே மேற்கு ஜாவாவிற்குச் சொந்தமானதாகும். இங்குள்ள உலர் தாவரகம் என்ற நிலையில் தோராயமாக 4,852 பாதுகாக்கப்பட்ட மாதிரி செடி வகைகள் காணப்படுகின்றன.  
இங்குள்ள தாவரங்கள் உட்புறம் மற்றும் வெளிப்புறம் வளர்பவை என்று இரு வகையில் அமைந்துள்ளன. உட்புறத் தாவரங்கள் என்ற நிலையில் உள்ளவற்றில் கற்றாழை வகையைச் சேர்ந்த சட்சி மற்றும் ஆர்சைட்ஸ் போன்றவை கண்ணாடிக்கூண்டுகளில் வளர்க்கப்படுகின்றன. வெளியே வளர்பவை செர்ரி பிளாசம் வகையைச் சேர்ந்த சகுரா செடித் தோட்டம், அல்கா தோட்டம், ரோடோடென்டிரான் தோட்டம், பெர்ன் தோட்டம், மற்றும் மருத்துவத் தோட்டம் என்ற வகைகளில் தனித்தனியாக அமைந்துள்ளன.  
ஏப்ரல் 2014 இல் இந்த தாவரவியல் தோட்டம் ஒரு புதிய பிரிவினைத் தொடங்கியது. அது கெண்டி (தாவரம்) இல்லம் (**) என அழைக்கப்படுகிறது. அப்பிரிவில் 55 இனங்கள் மற்றும் 47 கலப்பு இனங்களும் உள்ளன. அவற்றுள் கெபென்தேஸ் வகையைச் சார்ந்தவையும் சேரும்.
# அதிக நீர்

**வெனிசு நகர வெள்ளம்** (*Acqua alta* **அக்குவா ஆல்ட்டா**, "உயர நீர்", "high water") என்பது ஐரோப்பா கண்டத்தில் அமைந்துள்ள ஏட்ரியாட்டிக் கடல் நீர் புயலின் அலை காரணமாக இத்தாலியின் வெனிசு நருக்குள் அதிக அளவு தண்ணீர் புகுந்துள்ளதை குறிப்பிடுகிறது. அக்குவா ஆல்ட்டா என்பது இத்தாலிய மொழிச் சொல் ஆகும்.  
வெனிஸ் நகருக்கு அருகில் ஏற்பட்ட புயலின் காரணமாக 2019 ஆம் ஆண்டு நவம்பர் 13 ஆம் திகதி அதிக அளவு கடல் நீர் உட்புகுந்தது. அப்போது ஏற்பட்ட அலையின் உயரம் 1.4 மீட்டரைத் தாண்டியதாக இத்தாலிய வானிலை ஆய்வாளர்கள் தெரிவித்தார்கள். இதன் காரணமாக இந்நகரின் 50 சதவீதம் தண்ணிருக்குள் மூழ்கடிக்கப்பட்டுள்ளது.
# சவ்னர்

**சவ்னர்** என்பது இந்தியாவின் மகாராட்டிரா மாநிலத்தில் நாக்பூர் மாவட்டத்தின் வடக்கு பகுதியில் உள்ள ஒரு நகரம் மற்றும் தெஹ்ஸில் தலைமையகம் ஆகும். இந்த நகரம் சவ்னர் நகராட்சி மன்றத்தால் நிர்வகிக்கப்படுகின்றது. இது நாக்பூர் நகரத்தில் இருந்து 36 கிலோமீட்டர் (22 மைல்) தொலைவில் உள்ளது. சவ்னர் கோலார் ஆற்றின் கரையில் அமைந்துள்ளது . இது வரலாற்று ரீதியாகவும் புராண ரீதியாகவும் புகழ்பெற்ற இடமாகும்.
# சவ்னர்

## வரலாறு

ஜெய்மனி அஸ்வமேத்தில் “சரஸ்வத்பூர்” என்ற பெயரில் சவ்னர் நகரம் குறிப்பிடப்பட்டதாகக் கூறப்படுகிறது. மேலும் அதனுடன் பல புராணக்கதைகள் இணைக்கப்பட்டுள்ளன. ஹேமத்பந்தி சிவன் கோயில் என்றும் அழைக்கப்படும் பண்டைய சிவன் கோயில் கோலார் ஆற்றின் கரையில் அமைந்துள்ளது. பண்டைய விநாயகரின் கோயில் பக்கத்து கிராமமான அதாச கிராமத்தில் ஒரு மலையில் அமைந்துள்ளது. 1942 ஆம் ஆண்டு பிரித்தானியாவிற்கு எதிரான வெள்ளையனே வெளியேறு இயக்கத்தில் சவ்னர் நகரின் பங்கின் காரணமாக வரலாற்று முக்கியத்துவத்தை பெறுகின்றது.
# சவ்னர்

## புள்ளிவிபரங்கள்

2011 ஆம் ஆண்டு இந்திய மக்கள் தொகை கணக்கெடுப்பின்படி சவ்னர் நகரில் 42,000 மக்கள் வசித்தனர். மக்கட் தொகையில் ஆண்கள் 51% வீதமும், பெண்கள் 49% வீதமும் உள்ளனர். சவ்னர் நகரின் சராசரி கல்வியறிவு விகிதம் 89% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 89% வீதமாகவும், பெண் கல்வியறிவு 88% வீதமாகவும் காணப்படுகின்றது. சவனர் நகரில் மக்கட் தொகையில் 14% வீதமானோர் 6 வயதுக்குட்பட்டவர்கள்.
# சவ்னர்

## காலநிலை

சவ்னர் நகரம் கோப்பனின் காலநிலை வகைப்பாட்டின் கீழ் வெப்பமண்டல ஈரமான மற்றும் வறண்ட காலநிலையின் கீழ் வகைப்படுத்தப்படுகின்றது. இந்நகரத்தில் ஆண்டின் பெரும்பகுதி வறண்ட நிலைமைகளைக் கொண்டுள்ளது. சூன் மாதத்தில் சுமார் 163 மி.மீ மழைவீழ்ச்சி பதிவாகும். சூலை மாதத்தில் மழையின் அளவு 294 மி.மீ ஆகவும், சூலை முதல் ஆகத்து வரை 278 மிமீ ஆகவும், செப்டம்பரில் 160 மிமீ ஆகவும், பின்னர் மழைவீழ்ச்சியின் அளவு படிப்படியாக குறைகின்றது. கோடை காலம் மிகவும் வெப்பமாக காணப்படும். மேலும் மார்ச் முதல் சூன் வரை நீடிக்கும். மே மாதமானது வெப்பமான மாதமாகும். குளிர்காலம் நவம்பர் முதல் சனவரி வரை நீடிக்கும். இதன் போது வெப்பநிலை 10&nbsp;°C (50&nbsp;°F) இற்கும் குறைகிறது. நகரத்தில் மிக உயர்ந்த வெப்பநிலை 19 மே 2015 அன்று 48&nbsp;°C ஆக இருந்தது. மிகக் குறைவானது 3.9C ஆக பதிவாகியுள்ளது. கோடை காலம் இடியுடன் கூடிய மழை , தூசி புயல்கள் , ஆலங்கட்டி மழை மற்றும் புயல் போன்ற கடுமையான வானிலை நடவடிக்கைகளால் வகைப்படுத்தப்படுகிறது. பொதுவாக, ஆலங்கட்டி மழை மார்ச் மாதத்திலும், மார்ச் மற்றும் ஏப்ரல் மாதங்களில் தூசி புயல்களும் ஏற்படுகின்றன. இவை அரிதாகவே நிகழ்கின்றன.
# சவ்னர்

## பொருளாதாரம்

நிலக்கரிச் சுரங்கங்கள் , ஜவுளி மற்றும் காகிதத் தொழில் என்பவை பொருளாதாரத்தில் பங்கு வகிக்கின்றன. சவ்னர் நகர மக்களின் முதன்மை தொழில் விவசாயம் ஆகும். இந்த நகரம் ராம்தேக் மக்களவை தொகுதியின் ஒரு பகுதியாகும். உள்ளூர் மொழிகளாக மராத்தி மற்றும் இந்தி ஆகிய மொழிகள் பேசப்படுகின்றன. நகரின் பெரும்பாலான பாலங்கள் மற்றும் அரசாங்க கட்டிடங்கள் 1930 ஆண்டுகளின் பிற்பகுதியில் பிரித்தானிய அரசாங்கத்தால் கட்டப்பட்டன. டபிள்யூ.சி.எல். வாராந்திர சந்தை வெள்ளிக்கிழமைகளில் நடைபெறும்.
# முலா மாகாணம்

**முலா மாகாணம்** (*Muğla Province*, , pronounced ) என்பது துருக்கியின் ஒரு மாகாணம் ஆகும். இது நாட்டின் தென்மேற்கு பகுதியியல் ஏஜியன் கடலை ஒட்டி உள்ளது. இதன் தலைநகரான **முலா** கடற்கரையில் இருந்து சுமார் உள் பகுதியில் உள்ளது. துருக்கியின் மிகப் பெரிய விடுமுறை சுற்றுலா தலங்கலான போட்ரம், ஆல்டெனிஸ், மர்மாரிஸ் மற்றும் ஃபெதியே போன்றவை முலாவில் கடற்கரையில் உள்ளன.
# முலா மாகாணம்

## சொற்பிறப்பு

மூலா நகரின் பெயரின் தோற்றம் குறித்து பல்வேறு விவாதங்கள் நடக்கின்றன. பல்வேறு சான்றுகள் நகரத்தை மொகோலா, மொபெல்லா அல்லது மொபோலியா என்று குறிப்பிடுகின்றன.
# முலா மாகாணம்

## நிலவியல்

நீளம் கொண்ட, முலா மாகாணக் கடற்கரைப் பகுதியானது துருக்கி மாகாணங்களில் மிக நீளமான கடற்கயைப் பகுதியைக் கொண்டது. மேலும் பல நாடுகளின் கடற்கரைகளை விட நீண்டது (எந்த சிறிய தீவுகளையும் கணக்கில் எடுத்துக் கொள்ளாமல்). முக்கியமானது டட்டா தீபகற்பம் . கடல் போலவே, முலா மாகாணத்தில் இரண்டு பெரிய ஏரிகள் உள்ளன. ஒன்று மிலாஸ் மாவட்டத்தில் உள்ள பாஃபா ஏரி மற்றொன்று கெய்செஸ் ஏரி ஆகும். இதன் நிலப்பரப்பானது மலைகளால் சூழப்பட்ட பானை வடிவ சிறிய சமவெளிகளைக் கொண்டுள்ளது, இது புதுவெழு கால புவியியில் இறக்கத்தால் உருவானது. முலா நகரத்தின் சமவெளியில், யெசிலியர்ட், உலா, கெலாஸ், யெர்கெசிக், அக்காயா, ஆம்கே மற்றும் யெனிஸ் ஆகியவை அடங்கும். அண்மையில் நெடுஞ்சாலைகள் உருவாக்கப்படும் வரை, இந்த சமவெளிகளிலிருந்து கடற்கரை அல்லது உள்நாட்டுக்கு சென்று வருவது என்பது மிகவும் கடினமானதாக இருந்தது, இதனால் ஒவ்வொரு வட்டாரமும் தனியான ஒரு தனித்த கலாச்சாரமாகவே இருந்தது. வெளியுலகத்துடன் தொடர்பு கொள்ள, செல்றுவர மூன்று கடினமான கணவாய்கள் வழியாகவே செல்ல வேண்டி இருந்தது. அவை வடமேற்கில் மிலாஸ், வடக்கே மெண்டெரஸ் சமவெளிக்கு செல்ல கோக்பெல் அல்லது வடகிழக்கு தவாஸ் ஆகும்.  
முலாவின் பொருளாதாரமானது முக்கியமாக சுற்றுலா (கடற்கரையில்) மற்றும் வேளாண்மை, வனவியல் மற்றும் பளிங்கு குவாரிகள் போன்றவற்றை நம்பியுள்ளது.  
முலாவில் வேளாண்மையானது வளம் மிகுந்தது மற்றும் மாறுபட்டதாக உள்ளது; துருக்கியின் மிகப்பெரிய தேன் உற்பத்தி பகுதிகளில் இந்த மாகாணம் ஒன்றாகும். குறிப்பாக பைன்-காடுகள் தேன் மற்றும் ஆரஞ்சுவகை பழங்களானது ஓர்டாக்கா, ஃபெதியே, தலமன் மற்றும் டால்யன் ஆகியபகுதிகளில் வளர்க்கப்படுகின்றன.  
துருக்கியில் பளிங்குத் தொழிலில் அளவு, வகை மற்றும் தரம் ஆகியவற்றின் அடிப்படையில் அஃபியோன்கராஹிசருக்குப் அடுத்து இரண்டாவது மையமாக இந்த மாகாணம் விளங்குகிறது. மற்ற கனிம அகழ்வுகளில் யடகானில் உள்ள நிலக்கரி சுரங்கமும், ஃபெத்தியில் உள்ள குரோமிய சுரங்கமும் அடங்கும். மாகாணத்தின் பிற தொழிலகங்களில் தலமனில் உள்ள சேகா காகித ஆலை மற்றும் யடகான், யெனிகே மற்றும் கெமர்கேயில் உள்ள மின் நிலையங்கள் போன்றவை ஆகும். இருப்பினும் முலா எந்த வகையிலும் தொழில்மயமாக்கப்பட்ட மாகாணம் அல்ல.
# முலா மாகாணம்

## நிலவியல்

### போக்குவரத்து

முலா மாகாணத்தின் போக்குவரத்து குறித்த அம்சங்கள் பின்வருமாறு:  
- தலமான் மற்றும் மிலாஸ்-போட்ரமில் இரண்டு வானூர்தி நிலையங்கள் உள்ளன. அவற்றில் உள்நாட்டு மற்றும் சர்வதேச விமானங்கள் வந்து செல்கின்றன மற்றும் சுற்றுலாத் துறைக்கு வசதியாக உள்ளன.
- போட்ரம், மர்மாரிஸ், ஃபெதியே மற்றும் கோலாக் ஆகிய இடங்களில் படகு துறைகள் உள்ளன.
- இசுமீர், ஆந்தாலியா, அங்காரா, இசுதான்புல் மற்றும் துருக்கியின் பிற முக்கிய நகரங்களுக்கு முலாவிலிருந்து நேரடியாகவும், கடலோர ரிசார்ட்டுகளிலிருந்தும் பல தனியார் பேருந்துகள் இயக்கப்படுகின்றன.
# முலா மாகாணம்

## நிலவியல்

### தொல்பொருளியல்

நீண்ட வரலாற்றைக் கொண்ட மாகாணப் பகுதியான இது பண்டைய இடிபாடுகளால் நிறைந்துள்ளது, யுனெஸ்கோ உலக பாரம்பரிய தளமான லெட்டூன் உட்பட 100 க்கும் மேற்பட்ட அகழ்வாராய்ச்சி தளங்கள், ஃபெத்தியேவுக்கு அருகில் உள்ளன.
# நீட் மாகாணம்

**நீட் மாகாணம்** (*Niğde Province*, ) என்பது துருக்கியின் மத்திய அனடோலியாவின் தெற்கு பகுதியில் உள்ள ஒரு மாகாணமாகும் . இந்த மாகாணத்தின் மக்கள் தொகையானது 341,412 (2013 மதிப்பீட்டின் படி) இதில் 141,360 பேர் நீட் நகரில் வாழ்கின்றனர். 2000 ஆம் ஆண்டில் மக்கள் தொகை 348,081 ஆகவும் 1990 ல் 305,861 ஆகவும் இருந்தது. இது 7,312 பரப்பளவைக் கொண்டுள்ளது &nbsp; கி.மீ. <sup>2</sup> . இதன் அண்டை மாகாணங்களாக கெய்சேரி, அதானா, மெர்சின், கொன்யா, அக்சராய் மற்றும் நெவஹிர் ஆகியவை ஆகும்.  
இந்த மாகாணமானது மூன்று பக்கங்களிலும் தாரசு மலைத்தொடர், ஹசன் மலைகள் மற்றும் மெலண்டிஸ் மலைகள் போன்ற மலைகளால் சூழப்பட்டுள்ளது. இதன் மேற்கில் ஈமான் சமவெளி அமைந்துள்ளது, இது கொன்யாவின் பரந்த சமவெளியில் திறக்கிறது. சமவெளி சத்தான எரிமலை மண்ணால் மூடப்பட்டிருக்கிறது மேலும் நீட் மாகாணமானது ஒரு வெற்றிகரமான வேளாண் பகுதியாகுள்ளது . இங்கு குறிப்பாக ஆப்பிள் மற்றும் உருளைக்கிழங்கு போன்றவை பயிரிடப்படுகின்றன.  
இப்பகுதி மலைகளால் சூழப்பட்டுள்ளது மேலும் மிகவும் உயரத்தில் இப்பகுதி வறண்ட மற்றும் குளிரான காலநிலையைக் கொண்டுள்ளது மற்றும் குளிர்காலத்தில் குளிர்ந்த வடக்குக் காற்றானது பனிப்பொழிவைக் கொண்டு வருகிறது. சராசரி மழையளவு 0.9 &nbsp; இது ஏப்ரல் மாதத்தில் 78.5 மிமீ, என்றும்&nbsp; சூலை மற்றும் ஆகத்து மாதங்களில் நடைமுறையில் சுழியம் அளவாக உள்ளது. எனவே, மலைப்பகுதிகளில் தாவரங்கள் அதிகமாகவோ அல்லது குறைவாகவோ சமச்சீரற்று உள்ளன. அதிக உயரத்தில் கொஞ்சம் காடுகள் அதிக உயரத்தில் உள்ளன.
# நீட் மாகாணம்

## மாவட்டங்கள்

நீட் மாகாணம் 6 மாவட்டங்களாக பிரிக்கப்பட்டுள்ளது.
# நீட் மாகாணம்

## சொற்பிறப்பு

பழங்காலத்தில் நக்கிதா (*Nakita)* அல்லது நஹிதா (*Nahita)* என அறியப்பட்ட பெயர் நெக்கிடா, நெக்கிட் மற்றும் நிக்தே என்று படிப்படியாக மருவி இன்றைய நீட் என்பது வரை மாறியுள்ளது.